নবীগঞ্জ প্রতিনিধি ॥ নবীগঞ্জ উপজেলার কুর্শি ইউনিয়ন আওয়ামীলীগের বর্ধিত সভায় তৃণমূল পর্যায়ের নেতাকর্মীসহ সর্ব সম্মতিক্রমে উপজেলা আওয়ামীলীগের যুগ্ম সম্পাদক কাজী ওবায়দুল কাদের হেলাল’কে বহিস্কারের জন্য জেলা ও উপজেলা আওয়ামীলীগের প্রতি দাবী জানিয়েছেন। গত ১৯ সেপ্টেম্বর সোমবার সকালে স্থানীয় ইউপি কার্যালয়ে অনুষ্টিত বর্ধিত সভার সিদ্ধান্তের রেজুলেশনের কপি সংশ্লিষ্টদের নিকট প্রেরণ করা হয়েছে বলে দলীয় সূত্রে জানা গেছে। সংশ্লিষ্ট সূত্রে জানা যায়, উপজেলার কুর্শি ইউনিয়নের কল্যাণপুর গ্রামের বাসিন্দা ও উপজেলা আওয়ামীলীগের যুগ্ম সাধারণ সম্পাদক কাজী ওবায়দুল কাদের হেলাল এর বিরুদ্ধে দলীয় শৃঙ্খলা ভঙ্গসহ সদ্য সমাপ্ত ইউনিয়ন পরিষদ নির্বাচনে বাংলাদেশ আওয়ামীলীগ মনোনিত দলীয় প্রার্থীর বিপক্ষে কাজ করার অভিযোগ প্রমাণিত হওয়ায় সভায় উপস্থিত ইউনিয়ন আওয়ামীলীগসহ প্রত্যেক ওয়ার্ড কমিটির নেতাকর্মীরা সর্ব সম্মতিক্রমে সিদ্ধান্ত গ্রহণ করেন। অনুষ্টিত ...